Keynote speakers | MF Norwegian School of Theology
Home / Exploring Practices in Theological Research / Keynote speakers Careers at Connectivity Source - Sprint 1503 SW Loop 410 Ste 101 in San Antonio, TX
Back More at Sprint 1503 SW Loop 410 Ste 101 Elke kind ŉ bousteen vir ŉ beter môre | Maroela Media
Die tyd is NOU! Dit is die tema waaronder Angus Buchan die Christene in Suid-Afrika byeenroep. Die tyd is NOU vir elkeen in Suid-Afrika om te besin oor die morele koers wat hy of sy kies, veral ten opsigte van die gesinslewe.
Die lede van die Dameskring beywer hulle vir die behoud en versterking van die gesin en in die lig van die toestand van die gesinslewe in Suid-Afrika is dit nóú die tyd vir die beplande Gesinskonferensie saam met die FAK op 4 Mei.
ŉ Stukkende Suid-Afrika is die gevolg van stukkende gesinne. Slegs een-derde van kinders word groot in huise waar albei biologiese ouers teenwoordig is. Huwelike verbrokkel teen ŉ geweldige tempo, die veilige hawe vir kinders is vinnig besig om te verdwyn. Die huisgesin is die kleinste sosiale kring met die grootste uitwerking op die samelewing en dít is die plek om te begin. Elke kind is die bousteen vir ŉ beter môre … en dit is in verantwoordelike ouers en volwassenes se hande om hierdie bousteen te versterk vir ŉ “beter môre”.
Die grootste gevaar wat kinderopvoeding bedreig, is die slegte voorbeeld van ouers. Hoe lyk die voorbeeld wat ouers stel? Is dit ŉ voorbeeld van vaste geloof en vertroue, betroubaarheid, respek, liefde, regverdigheid, eerlikheid, omgee, gehoorsaamheid en dankbaarheid? Is ouers altyd konsekwent in hul doen en sê?
In Suid-Afrika word 40% kinders by enkelma’s groot en 2,6% by enkelpa’s. Jeugkenners beweer dat die impak van onbetrokke pa’s op kinders beduidend is. Volgens hierdie kenners is bykans 70% van die krisisse waarmee hulle daagliks te doen kry te wyte aan ŉ afwesige of onbetrokke pa. James Dobson, Amerika se grootste gesinskenner, sê dat pa’s se betrokkenheid noodsaaklik is.
Daar is bevind, volgens die Nasionale Sentum vir verslawing en middelafhanklikheid aan die Columbia Universiteit (VSA), dat kinders wat ŉ swak verhouding met ŉ pa het, ŉ 68% hoër risiko loop om middelafhanklik te raak as dié wat ŉ goeie verhouding met hul pa het.
Gesinsverbrokkeling het tot gevolg dat ŉ groot persentasie kinders by hul ma’s grootword. Hierdie situasie het ŉ verwoestende uitwerking op gesinne.
Iemand het gesê: “My pa het my nooit vertel hoe om te lewe nie; hy het my egter toegelaat om na hom te kyk.”
Genl. Douglas MacArthur het gesê: “Ek hoop dat my seun my eendag sal onthou, nie omdat ek veldslae gewen het nie, maar omdat ek saans saam met hom gebid het.”
Jim Reeves het ŉ liedjie geskryf:
“One night a sleepy little boy knelt beside my bed
Elke ouer het ŉ keuse. ŉ Mens kan kies watter pad jy stap in die opvoeding van jou kinders, die manier hoe jy in jou huwelik optree, hoe jy teenoor jou naaste optree, teenoor die verkeerskonstabel … MAAR hierdie keuse het ŉ invloed op die toekoms van die gesinne, die kinders in hierdie land, want wat volwassenes doen en sê, dra by tot die boustene vir ŉ beter môre.
Die Bybel is die beste handleiding met ŉ verskeidenheid riglyne oor hoe die man en pa as hoof van die huis, die vrou en ma en die kinders moet leef. As gelowiges volgens God se voorskrifte leef, is God se beskerming oor die gesin gewaarborg.
Daar is geen kortpad na suksesvolle ouerskap en ŉ gesonde gesinslewe nie. Dit verg inspanning, geduld en baie gebede.
Iemand het gesê: “Gelukkige gesinne woon nie in huise nie, maar in tuistes. ŉ Tuiste is ŉ plek met liefde, warmte en onderlinge aanvaarding. Dit kan nie gebou word nie, dit word geskep.”
Kies jy om nóú betrokke te raak en ŉ verskil te maak?
Marda Oosthuysen is die voorsitter van Dameskring Suid-Afrika.